Marteze eo bet dizolet inizi Svalbard gant ar Vikinged er 12vet kantved pa z eus anv eus Svalbard(= riblenn yen) er sagaioù hennorvegeg, met lod a soñj e chell bezañ ur riblenn yen all evel an enezenn Jan Mayen pe ar Greunland.  En ur doare suroch e cheller tennañ kont eus an dizoloadenn graet gant an ergerzher izelvroat Wilem Barentz e 1596. Er 17vet ha 18vet kantvet e oe korvoet an enezenn Spitsbergen evel un annez etrebroadel evit ar balmumetañ ken ez eas da get balum ar Greunland. Gant bagoù an Izelvroiz, an Daned, Breizhveuriz, ar Challaoued hag an Norvegiz e oe chaset ar balumed hag 60 000 anezho gant an Izelvroiz nemeto.  Ul lech evit mont da ergerzhañ Arktika eo bet ivez pemañ e kreiz Meurvor Arktika.  E derou an XXvet kantved e krogas embregerezhioù eus meur a vro kleuziañ mengleuzioù glaou. Gant ar Feur-emglev o tennañ da Spitsbergen sinaet e 1920 e oe anavezet riegezh Norvegia, met gant gwirioù bevennet. Chom a rae pep a stal korvoiñ evel memaint (mengleuzioù glaou peurvuiañ) ha ne oa ket aotreet da Norvegia staliañ he lu.  Krediñ a ra lod an istorourien eo bet roet  Svalbard da Norvegia evit he drugarekaat phe doa stourmet taer war vor a-enep dan Alamaned e-doug ar Brezel-Bed kentañ ha kollet un toullad bras tud ha bagoù ganti.  Hiriv ne chom nemet mengleuzioù glaou norvegat ha rusian. E 2008 eo bet krouet ur gwarez danzouar evit hadoù ar bed.